Tee eeltööd ja uuri infot oma sihtriigi kultuuriliste eripärade kohta nii reisikirjandusest kui veebikanalitest. Paljud asjad, mis Eestis või Põhjamaades tunduvad tavalised ja normaalsed võivad teistes kultuurides olla täielikud tabud. Näiteks Araabias (ka armastatud puhkusesihtkohas Dubais) on täiesti keelatud avalik alkoholi tarbimine, seda tehes võib isegi vangi sattuda. Lõuna-Euroopas  ei peeta meesterahvaste puhul viisakaks tänaval ja bussides ilma särgita liikumist jne. Lonely Planet-i reisijuhtides on eraldi peatükk, mis hoiatab ohtude ja ebameeldivuste eest kirjeldatud kohas. Samuti on häid nõuandeid ja kogemusi jagatud reisifoorumites, näiteks trip.ee-s.